ประกันจับมือโรดโชว์ เจาะตลาดเอสเอ็มอี
ประกันจับมือรุกตลาดเอสเอ็มอีเดินสายโรดโชว์ผลิตภัณฑ์
19 มี.ค. 2558

ประกันจับมือรุกตลาดเอสเอ็มอีเดินสายโรดโชว์ผลิตภัณฑ์
นายจีรพันธ์ อัศวะธนกุล กรรมการสมาคมประกันวินาศภัยไทย ​เปิดเผยว่า สมาคมจะร่วมกับสมาคมประกันชีวิตไทย บรรษัทประกันสินเชื่ออุตสาหกรรม (บสย.) โรดโชว์ เพื่อเสนอข้อมูลความคุ้มครองให้ผู้ประกอบการขนาดกลางและขนาดย่อม หรือเอสเอ็มอีทั่วประเทศ เพื่อใช้บริหารความเสี่ยงด้านทรัพย์สิน การประกันสินเชื่อ และสวัสดิการให้กันพนักงานในอัตราเบี้ยประกันที่ไม่แพง
นายอานนท์ โอภาสพิมลธรรม ที่ปรึกษาคณะกรรมการประกันภัยทรัพย์สิน กล่าวว่า ตลาดเอสเอ็มอีมีโอกาสขยายตัวสูงจากการสนับสนุนของรัฐบาลและมีการใช้บริการประกันภัยที่หลากหลาย คือประกันภัยทรัพย์สิน ประกันภัยความรับผิดของผู้ประกอบการ และประกันภัยพนักงาน โดยขณะนี้มีบริษัทประกันภัยหลายแห่งออกกรมธรรม์เจาะเฉพาะกลุ่มเอสเอ็มอี
นางบุษรา อึ๊งภากรณ์ ผู้อำนวยการบริหารสมาคมประกันชีวิตไทย กล่าวว่า บริษัทประกันชีวิตจะเสนอแบบประกันชีวิตผู้บริหารระดับสูงลงไปถึงพนักงานระดับล่างและประกันสุขภาพที่สามารถนำเบี้ยประกันไปลดหย่อนภาษีได้